stanford-oval/wikipedia huggingface dataset:
טמזין גרג
קריירה > טלוויזיה

גרג הופיעה במספר תפקידי משנה בהם כלאמיה בעיבוד מ-1996 לספר "לעולם-לא-עולם", ובתפקיד האמא בפרק בסדרה המוקומנטרית "People Like Us" משנת 2000. התפקיד החשוב הראשון שלה היה כפרן קצנג'אמר בסיטקום "חנות ספרים מטריפה", שרצה במשך שלוש עונות. פרן הייתה חברתו של ברנרד, הגיבור הראשי, והייתה לה חנות מתנות בשם "Nifty Gifty" בשכנות לחנות הספרים שלו.
ב-2004 שיחקה בתפקיד ראשי, כד"ר קרוליין טוד, בדרמה הקומית של ערוץ 4 "מחלקה אלטרנטיבית". על תפקידה זה זכתה גרג בשנת 2005 בפרס ה"הופעה הקומית הטובה ביותר" של ה-"Royal Television Society". עוד השתתפה בתפקיד קרוליין במופע "The Secret Policeman's Ball".
ב-2005 כיכבה בסדרת הדרמה קומית של ה-BBC "מרק אהבה" בתפקיד אליס צ'נרי, העובדת בדלפק בשמים בחנות כל בו. התפקיד נכתב במיוחד עבורה על ידי דייוויד רנוויק (אנ') אותו פגשה ב-2003, כשהשתתפה בפרק בסדרה "ג'ונתן קריק". עוד ב-2005 הופיעה גרג בתפקיד אחות בפרק "The Long Game" בסדרה "דוקטור הו".
ב-2009 גילמה גרג את דמותה של אדית פרנק במיני-סדרה "יומנה של אנה פרנק" עיבוד של ה-BBC ל"יומנה של אנה פרנק". עוד ב-2009 שיחקה בתפקיד מיס בייטס בסדרת הטלוויזיה "אמה" על פי הרומן באותו שם מאת ג'יין אוסטן. ב-2009 הופיעה כסאקריסה קריפסלוק במיני-סדרה "Terry Pratchett's Going Postal" על פי "מהומה רבה על לא דוור" מאת טרי פראצ'ט.
ב-2011 החלה גרג לככב בסיטקום "אפיזודס", בהפקת משותפת של ה-BBC ושואוטיים, לצדו של מאט לה-בלאנק ולצדו של מי שהיה שותף לסדרה "חנות ספרים מטריפה" סטיבן מנגן. בסדרה מגלמים גרג ומנגן בעל ואשה, תסריטאים בריטים הנוסעים להוליווד כדי לכתוב גרסה אמריקאית לסדרת הטלוויזיה המצליחה שלהם. בנוסף מככבת גרג בסיטקום של ערוץ 4 "סעודת שישי" כאמא במשפחה יהודית בצפון לונדון המתאספת בערב שבת לארוחה משותפת.
בסדרה "White Heat" של ה-BBC מ-2012 מגלמת גרג את בת'. עוד היא משחקת בתפקיד ראשי ב-"The Guilty", מיני סדרה של ITV משנת 2013, בה היא מגלמת את פקד בילוש מגי ברנד החוקרת את מותו של ילד שנעלם לפני חמש שנים. ב-2014 שיחקה בתפקיד סאלי בסדרה "בתוך מספר 9" בפרק "נשימה אחרונה".
ב-2015 שודרה העונה הרביעית של הסדרה "אפיזודס". ב-2016 צולמה בלונדון העונה החמישית עדיין בכיכובם של גרג מאט לה-בלאנק וסטיבן מנגן. ב-2017 שודרה העונה החמישית והאחרונה של הסדרה.
קריירה > תיאטרון

ב-2006 וב-2007 גילמה גרג את ביאטריס בהפקה עטורת שבחים של "מהומה רבה על לא דבר", ועל תפקיד זה זכתה בפרס לורנס אוליבייה. עוד שיחקה בתפקיד קונסטנס במחזה "המלך ג'ון" במסגרת הלהקה השייקספירית המלכותית. היא זכתה גם בפרס "חוג מבקרי התיאטרון" כשחקנית השייקספירית הטובה ביותר ב"מהומה רבה על לא דבר", והייתה לאשה הראשונה שזכתה בפרס זה. היא הייתה מועמדת לפרס "The FRANCO'S" כשחקנית הטובה ביותר במחזה.
במרץ 2008 שיחקה גרג בתיאטרון גילגוד לצדם של רייף פיינס, ג'נט מק'תיר וקן סטוט בהופעת הבכורה בבריטניה של המחזה "אלוהי הקטל" מאת המחזאית יסמינה רזה בתרגומו של כריסטופר המפטון ובבימויו של מת'יו וורקוס. המחזה זכה בפרס אוליבייה לקומדיה הטובה ביותר ב-2009.
ב-2008 הופיעה גרג לראשונה בתיאטרון הלאומי ב-"Gethsemane", מחזה חדש מאת דייוויד הר שהוצג בסיבוב הופעות בבריטניה. ב-2010 כיכבה גרג במחזה "The Little Dog Laughed" מאת דגלאס קרטר בין בתיאטרון גאריק שבלונדון. היא הופיעה לצדם של רופרט פרנד, ג'מה ארטרטון והארי לויד בבימויו של ג'יימי לויד. ב-2011 זכתה בפרס צופי התיאטרון של WhatsOnStage כשחקנית המשנה הטובה ביותר. על תפקידה ב-"The Little Dog Laughed" הייתה מועמדת בפעם השנייה לפרס אוליבייה לשחקנית הטובה ביותר. באוקטובר 2011 גילמה את הילרי, הדמות הראשית, במחזה "Jumpy" בתיאטרון רויאל קורט שבלונדון, לאחר מכן ההצגה הועברה לתיאטרון הדוכס מיורק בווסט אנד. במרץ 2013 שיחקה בתפקיד וריה במחזה חדש מאת ויליאם בויד, "Longing", המבוסס על סיפורים מאת אנטון צ'כוב, בתיאטרון המפסטד.
עד מאי 2015 הופיעה גרג במחזה "נשים על סף התמוטטות עצבים" בתיאטרון פלייהאוס בלונדון. במרץ 2015 הייתה מועמדת לפרס אוליבייה לשחקנית הטובה ביותר במחזמר.
קריירה > קולנוע

גרג כיכבה לצדו של ריצ'רד אי. גרנט בסרט "Cuckoo", ושיחקה בסרט "תמרה דרו" יחד עם ג'מה ארטרטון ורוג'ר אלאם. עוד השתתפה בהופעת קמע בקומדיה "מת על המתים", ובסרט "מלון מריגולד האקזוטי השני" מ-2015. ב-2019 שיחקה בסרט "סודות מדינה".
בשנת 2021 לוהקה לסרט הבריטי-ישראלי "סוף טוב" של הבמאים הישראלים שרון מימון וטל גרניט אשר מבוסס על המחזה באותו שם מאת ענת גוב.
חיים אישיים

גרג חיה בקנזל גרין שבלונדון, לשם עברה ב-1996 להיות עם אביה הגוסס. היא גדלה כאתאיסטית, אבל התנצרה בגיל 30. גרג היא צמחונית. היא נשואה לשחקן ריצ'רד ליף, אותו פגשה באתר הצילומים של המיני-סדרה "לעולם-לא-עולם" ב-1996. לבני הזוג שלושה ילדים.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1997 |  | So This is Romance? | כרמן |  |
| 2002 | מירנדה | Miranda | פקידת קבלה |  |
| 2002 |  | Pure | קצינת קישור |  |
| 2004 | מת על המתים | Shaun of the Dead | מגי |  |
| 2008 |  | Captain Eager and the Mark of Voth | ג'ני |  |
| 2009 | קוקו | Cuckoo | סימון |  |
| 2010 | תמרה דרו | Tamara Drewe | בת' הרדימנט |  |
| 2014 |  | Breaking the Bank | פנלופי |  |
| 2015 | מלון מריגולד האקזוטי השני | The Second Best Exotic Marigold Hotel | לביניה ביץ' |  |
| 2019 |  | Days of the Bagnold Summer | אסטריד |  |
| 2019 | סודות מדינה | Official Secrets | אליזבת וילמסהרסט |  |
| TBA | סוף טוב | My Happy Ending | ננסי |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1994 |  | Blue Heaven | פרופ' וייסמן | סדרת טלוויזיה (פרק אחד) |
| 1996 | לעולם-לא-עולם | Neverwhere | לאמיה | מיני-סדרה |
| 1996 |  | Faith in the Future | אמה | סדרת טלוויזיה (פרק אחד) |
| 1997 | וייקליף | Wycliffe | ד"ר הינקלי | סדרת טלוויזיה (פרק אחד) |
| 1997–1998 |  | Blind Men | ואלרי מרסדן | סדרת טלוויזיה (6 פרקים) |
| 1998 |  | The Great Egyptians | קלאופטרה | מיני-סדרה תיעודית |
| 1999–2001 |  | People Like Us | ג'ני / שרה | סדרת טלוויזיה (2 פרקים) |
| 2000–2004 |  | Black Books | פראן | תפקיד ראשי |
| 2001 |  | High Stakes | דלפינה | סדרת טלוויזיה (פרק אחד) |
| 2001 |  | Happiness | אמה | סדרת טלוויזיה (3 פרקים) |
| 2001 |  | World of Pub | ג'וליה רובינס | סדרת טלוויזיה (פרק אחד) |
| 2002 |  | Falling Apart | ג'קי | סרט טלוויזיה |
| 2003 | ג'ונתן קריק | Jonathan Creek | פאם | סדרת טלוויזיה (פרק אחד) |
| 2003 | תודיע כשאתה מוכן, מר מק'גיל | Ready When You Are, Mr. McGill | ליאן | סרט טלוויזיה |
| 2004 | המופע של לני הנרי | The Lenny Henry Show | תפקידים שונים | סדרת טלוויזיה (פרק אחד) |
| 2004 |  | When I'm 64 | דני | סרט טלוויזיה |
| 2005 | דוקטור הו | Doctor Who | אחות | בפרק "The Long Game" |
| 2004–2006 | מחלקה אלטרנטיבית | Green Wing | ד"ר קרוליין טוד | תפקיד ראשי |
| 2005–2008 | מרק אהבה | Love Soup | אליס צ'נרי | תפקיד ראשי |
| 2009 | יומנה של אנה פרנק | The Diary of Anne Frank | אדית פרנק | מיני-סדרה |
| 2009 | אמה | Emma | מיס בייטס | מיני-סדרה |
| 2010 |  | Masterpiece Classic | אדית פרנק |  |
| 2010 | מהומה רבה על לא דוור | Terry Pratchett's Going Postal | מיס קריפסלוק | מיני-סדרה |
| 2011 |  | White Heat | בת' פיו | מיני-סדרה |
| 2011–2017 | אפיזודס | Episodes | בוורלי לינקולן | תפקיד ראשי |
| 2011–הווה | ארוחת ליל שישי | Friday Night Dinner | ג'קי גודמן | תפקיד ראשי |
| 2013 |  | The Guilty | פקד בילוש מגי ברנד | תפקיד ראשי |
| 2014 | בתוך מס' 9 | Inside No. 9 | סאלי | בפרק "Last Gasp" |
| 2015 |  | Royal Cousins at War | קריינות | סדרת טלוויזיה (2 פרקים) |
| 2018–הווה |  | The Secret Life of the Zoo | קריינות | עונה שישית |
| 2019 | אלמנטרי | Elementary | פקד בילוש אתלני ג'ונס | סדרת טלוויזיה (פרק אחד) |
| 2020–הווה |  | Love Monster | קריינות | סדרת טלוויזיה (54 פרקים) |
| 2020 | בלגרביה | Belgravia | אן טרנצ'רד | מיני-סדרה |
| 2024 | ההרפתקאות המומצאות לחלוטין של דיק טרפין (אנ') | The Completely Made-Up Adventures of Dick Turpin | ליידי הלן גווינר | 4 פרקים |
| 2024 | החשודים (אנ') | Suspect | נטשה גרובס |  |
| 2024–הווה | לצאת נקי | Sexy Beast | ססיליה לוגאן | 7 פרקים |
הערות שוליים

↑  "findmypast.co.uk". Search.findmypast.co.uk. נבדק ב-2014-08-26.
↑  Mountford, Holly (12 באוגוסט 2012). "'Intriguing isn't it?': Tamsin Greig mulls over life's mysteries". The Independent on Sunday. נבדק ב-12 באוגוסט 2012. {{cite news}}:  (עזרה)
↑  "Crowded flats (Sunday Times)". bryanappleyard.com. 21 בדצמבר 2014. אורכב מ-המקור ב-2015-02-25. נבדק ב-11 במרץ 2015. {{cite web}}:  (עזרה)
↑  "Celebrities tell us about their first year at university". The Guardian. 14 באוגוסט 2008. {{cite news}}:  (עזרה)
↑  Sale, Jonathan (2009-01-08). "Passed/Failed: An education in the life of the actress Tamsin Greig". London: The Independent. נבדק ב-2009-01-08.
↑    Jasper Rees, ‏Seriously funny, The Telegraph, 29 July 2006
↑  Channel 4 Green Wing microsite, Tamsin Greig interview, Page 2.
↑  "Debbie Aldridge Played by Tamsin Greig". The Archers. BBC. 8 בפברואר 2010. נבדק ב-29 ביוני 2011. {{cite web}}:  (עזרה)
1 2  Saner, Emine (3 במרץ 2011). "Tamsin Greig: 'I always think I'll never work again'". The Guardian. נבדק ב-10 בינואר 2012. {{cite news}}:  (עזרה)
↑  "People Like Us"
↑  'Cooking The Books', Black Books episode 1, series 1
↑  RTS Winners and Nominations list 2005 Accessed 17 June 2007.
↑  Episodes
↑  BBC News (18 February 2007) "Sondheim show wins theatre awards".
↑  Nathanson, Hannah; Hunter Johnston, Lucy (8 ביוני 2012). "Tamsin Greig welcomes in the summer". Evening Standard. נבדק ב-8 ביוני 2012. {{cite web}}:  (עזרה)
↑  Tamsin Greig on Friday Night Dinner series two, going grey and growing up
| --- | --- |
בקרת זהויות :  NLI: 987011827731905171  BIBSYS: 10069751  BNE: XX4930329  BnF: cb16773323v (data)  GND: 173792081  ISNI: 0000 0001 1661 5200  LCCN: no2007029816  MusicBrainz: 17fe8d60-dcf8-4332-9910-2759ddef1809  NKC: xx0250695  NTA: 303417889  SUDOC: 137349068  VIAF: 66244165   WorldCat (עם VIAF): 66244165
Windows Live Messenger

.
| --- | --- |

 מפתח:  מיקרוסופט 
 גרסה אחרונה:  16.4.3528.0331 (7 באפריל 2014) 
 מערכת הפעלה:  Windows 8, BlackBerry OS, סימביאן, iOS, Windows Embedded Compact, Xbox 360, Windows Phone, macOS, Windows 7, Windows Phone, Windows Vista, Windows XP, אנדרואיד 
 נכתבה בשפות:  C++ 
 סוג רישיון:  תוכנה חינמית 
 messenger.live.com
 
תמונת מסך של Windows Live Messenger 8.0
Windows Live Messenger (לשעבר MSN Messenger בתרגום מאנגלית: שליח) הייתה תוכנת מסרים מיידיים עבור חלונות מבית מיקרוסופט, שדרכה ניתן היה לנהל שיחות עם אדם אחר בעזרת האינטרנט.
בנוסף לשיחות הצ'אט, ניתן היה לבצע שיחות שמע עם מיקרופון ושיחות וידאו עם מצלמת אינטרנט. התוכנה אפשרה לשחק במשחקים כגון דמקה ואיקס עיגול, וכן לשלוח רגשונים, קריצות והודעות קול קצרות, לכתוב מסרים על ידי העכבר בלבד, לשוחח עם מספר אנשים בשיחות ועידה ולנהל אותן.
במסנג'ר, כמו גם במתחרותיה, יאהו מסנג'ר ו-AIM, ובניגוד ל-ICQ, זוהו המשתמשים על־פי כתובת דואר אלקטרוני, ולא על פי מספר סידורי.
הגרסה הראשונה יצאה ב-22 ביולי 1999. בנובמבר 2012 הודיעה חברת מיקרוסופט על כוונתה לסגור את התוכנה במרץ 2013, ולהחליפה בסקייפ שרכשה כשנה וחצי לפני כן. בפברואר 2013 הודיעה חברת מיקרוסופט שב-8 באפריל 2013 מסנג'ר ייחסם לכל המדינות פרט לסין (בה שירות הסקייפ חסום לאזרחים). התוכנה הופסקה סופית בסוף אוקטובר 2014.
הערות שוליים

↑  אביב מזרחי, הורגת את השליח: מיקרוסופט סוגרת את המסנג'ר, באתר ynet, 7 בנובמבר 2012
↑  אהוד קינן, מיקרוסופט הורגת את מסנג'ר. סופית, באתר ynet, 31 באוגוסט 2014
| מיקרוסופט |
| --- | --- | --- |
| שירותי אונליין | Live (msn) ‏• Outlook.com ‏• בינג • OneDrive ‏• Microsoft Azure •‏ Office Online ‏• מיקרוסופט 365 • ‏Groove |  |
| חומרה | Surface ‏• Xbox Series X/S ‏• Xbox One ‏• Xbox 360 ‏• Xbox ‏• Kinect ‏• זון |  |
| מערכות הפעלה | Microsoft Windows •‏ Windows Phone ‏• Windows Server ‏• Windows CE ‏• Windows Mobile |  |
| פלטפורמות וסביבות פיתוח | ויז'ואל סטודיו‏ • Visual Studio Code •‏ Microsoft Silverlight |  |
| תוכנות מחשב | מיקרוסופט טיסה • אינטרנט אקספלורר • מיקרוסופט אדג' • סקייפ • Microsoft Mathematics ‏• Microsoft Security Essentials •‏ Microsoft Office ‏• Windows Defender ‏• SQL CE ‏• Microsoft Teams |  |
| תוכנות שרת | Microsoft SQL Server‏ • SharePoint‏ • Internet Information Services • שרת Exchange‏ • Microsoft Biztalk Server‏ • Active Directory |  |
| אנשי מפתח | ביל גייטס • פול אלן • סטיב באלמר • סאטיה נאדלה |  |
| טכנולוגיות | ‎.NET •‏ DirectX •‏ ‎.NET Core |  |

| תוכנות מסרים מיידיים |
| --- | --- | --- |
| פעילות | ICQ • Pidgin • Trillian • Viber • וואטסאפ • Google Chat • מירנדה IM • סקייפ • הודעות (iOS) • טלגרם • Facebook Messenger •  WeChat • fring • סנאפצ'ט • Tango • LINE‏ • Kik Messenger • סיגנל |  |
| אחרות | Google Hangouts • אודיגו • Windows Live Messenger • גוגל טוק • Google Allo |  |
ערך זה הוא קצרמרבנושא תוכנה. אתם מוזמנים לתרום לוויקיפדיה ו.
שדרות מלכי ישראל (קריית גת)

| --- | --- |

 מידע כללי
 אורך:  3.5 ק"מ
 מיקום
 מדינה:  ישראל
 עיר:   קריית גת
רחוב מלכי ישראל הוא אחד מן הרחובות המרכזיים בקריית גת. ואורכו כ-3.5 ק"מ. מתחיל בצפון במפגש עם שדרות לכיש ומסתיים בדרום במפגש עם כביש 3444.
תוואי הרחוב

אורכו הכולל של הרחוב הוא כ-3.5 ק"מ והוא נחלק ל-2 חלקים.
תחילתו של הרחוב בשדרות לכיש, משם נמשך ממזרח למערב לאורך כ-1,200 מטרים. במקטע זה של הכביש ישנם 6 מעגלי תנועה. במעגל השישי הרחוב פונה דרומה נמשך כ-2,500 מטרים נוספים. במקטע זה יש 8 מעגלי תנועה נוספים. והוא מסתיים מפגש הרחוב עם דרך הדרום ומשמש כאחת מהכניסות לעיר מדרום. בצד מערב של הכניסה לרחוב מדרום נמצאת "אנדרטת הבנים - אנדרטת נצח ישראל" לזכר בני העיר שנפלו במערכות ישראל.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בשנת 1985 הוקמה מצפון לשדרות מלכי ישראל אנדרטת פ"ז
בשנת 1998, הוקמה "אנדרטת הבנים - אנדרטת נצח ישראל" בתחילת השדרה בכניסה לעיר מדרום. האנדרטה עוצבה בידי הפסל אבנר בר חמא (בן העיר לשעבר) ומוקדשת לבני קריית גת שנפלו במערכות ישראל. בשנת 2022 חודשה האנדרטה והועתקה מעט הצידה.
בשנת 2002 נחנך ברחוב מרכז הקניות ישפרו סנטר-קריית גת אשר נבנה על ידי חברת ישפרו, נבנה במתכונת פאוור סנטר עירוני ומשתרע על פני כ-11,000 מ"ר והיה למרכז הקניות הראשון שבנתה חברת ישפרו.
בשנת 2010 החלו העבודות להקמת פארק על שם לובה אליאב. הפארק מתחיל בסמוך לכיכר מלכי ישראל-עולי הגרדום (מכונה גם בשם כיכר כדור הארץ) ומשתרע מערבה לעבר כביש 40 ויער פלוגות[דרושה הבהרה].
ב-21 בנובמבר 2021 התרחש ברחוב פיגוע דקירה, בפיגוע נפצעו 4 אזרחים.
עד שנת 2022 שכן מצפון לרחוב האצטדיון העירוני קריית גת, ב-2022 הוא נהרס לטובת הקמת שכונת מגורים "שערי העיר".
קריית גת מאופיינת כעיר קולטת עלייה מיסודה. לאורך שנים רבות שכן מתחם מרכז קליטה הממשלתי בשדרות מלכי ישראל ממזרח מס' 108-126. נכון לשנת 2022 מתוכנן להקים במקום מרכז הקליטה מתחם הכולל בתוכו יחידות לדיור בר השגה, דיור מוגן, בית אבות סיעודי, גני ילדים ובית ספר יסודי. התוכנית מקודמת על ידי חברת עמיגור.
במאה ה-21 עם השתכנות ציבור חרדי גדול בעיר, נפתח ברחוב מתחם בית חינוך לבנות של רשת מוסדות חינוך לבנות "בית מלכה" של חסידות בעלז.[דרוש מקור]
הערות שוליים

↑  אנדרטה להנצחת הנופלים בני היישוב - קריית גת, באתר יזכור של משרד הביטחון
↑  קריית גת מחדשת את האנדרטה לזכר הנופלים בכניסה לעיר, 3 במאי 2022, באתר עיריית קריית גת
↑  ישפרו סנטר קריית גת - ישפרו סנטר קריית גת, באתר ישפרו-מרכזי קניות ובילוי
↑  פארק אריה לובה אליאב הסמוך לרובע הבנים יוצא לדרך, באתר עיריית קריית גת
↑  פארק לובה אליאב! חלקו הראשון של פארק לובה, 02 באפריל 2014 בדף של עיריית קריית גת ברשת החברתית פייסבוק
↑  עוזי ברוך, פיגוע דקירה בקריית גת, באתר ערוץ 7, 21 בנובמבר 2015
↑  מרכז קליטה עמיגור - המינהלת להתחדשות עירונית קרית גת, באתר המינהלת להתחדשות עירונית קרית גת, ‏16 במאי 2023
האצטדיון העירוני (לשעבר) בקריית גת, מבט לצפון. ממזרח לו אנדרטת ה-פ"ז, והרחוב עובר מדרום
האנדרטה לזכר הנופלים במערכות ישראל לפני שיקומה מחדש
אהבת ישראל

ערך זה עוסק במצוות עשה בתורה, לפיה על כל אחד מבני ישראל לאהוב כל אדם מבני עמו. אם התכוונתם למשמעות אחרת, ראו .
| --- | --- |
 מקרא:  ספר ויקרא, פרק י"ט
 תלמוד בבלי:  מסכת שבת, דף ל"א, עמוד א'
 תלמוד ירושלמי:  מסכת נדרים,  פרק ט', הלכה ד'
 משנה תורה:  ספר המדע, הלכות דעות, פרק ו', הלכה ג'
 ספרי מניין המצוות:  ספר המצוות, עשה ר"ו ספר החינוך, מצווה רמ"ג
 
אַהֲבַת יִשְׂרָאֵל היא מצוות עשה מתוך תרי"ג מצוות, לפיה על כל אחד מבני ישראל לאהוב כל אדם מבני עמו.
בסידורים רבים הכניסו בתחילת תפילת שחרית את הפסקה: "הריני מקבל עלי מצוות עשה של ואהבת לרעך כמוך" כדי שהתפילות יהיו רצויות ויתקבלו. בלשונו של הרב שלמה גאנצפריד בקיצור שולחן ערוך: "כי אם חס ושלום יש פירוד לבבות ישראל למטה, אזי גם למעלה אין התאחדות".
המקור בתורה ובהלכה

המצווה נלמדת מהפסוק ”לֹא-תִקֹּם וְלֹא-תִטֹּר אֶת-בְּנֵי עַמֶּךָ, וְאָהַבְתָּ לְרֵעֲךָ כָּמוֹךָ, אֲנִי ה'”.
לדעתו של רבי עקיבא, מצווה זו היא מצווה כללית ויסודית בתורת ישראל: ”ואהבת לרעך כמוך זה כלל גדול בתורה”.
וכן אמר הלל הזקן לגר שרצה ללמוד את כל התורה על רגל אחת: ”דעלך סני - לחברך לא תעביד. זו היא כל התורה כולה, ואידך פירושה הוא, זיל גמור.” ובפירוש מהרש"א שם, נכתב שנלמד ממצוות "ואהבת לרעך כמוך".
הרמב"ם פוסק בספר המצוות: ”המצווה הר"ו היא שצונו לאהוב קצתנו את קצתנו כאשר נאהב עצמנו. ושתהיה אהבתו וחמלתו לאחיו כאהבתו וחמלתו לעצמו, בממונו ובגופו וכל מה שיהיה ברשותו. אם ירצה אותו, ארצה אני אותו, וכל מה שארצה לעצמי, ארצה לו כמוהו. והוא אמרו יתעלה "ואהבת לרעך כמוך".”, ובהלכות דעות מפרש:
מִצְוָה עַל כֹּל אָדָם לֶאֱהֹב אֵת כֹּל אֶחָד וְאֶחָד מִיִּשְׂרָאֵל כְּגוּפוֹ, שֶׁנֶּאֱמַר "וְאָהַבְתָּ לְרֵעֲךָ כָּמוֹךָ". לְפִיכָךְ צָרִיךְ שֶׁיְּסַפֵּר בְּשִׁבְחוֹ וְלָחוּס עַל מָמוֹנוֹ, כְּמוֹ שֶׁהוּא חָס עַל מָמוֹן עַצְמוֹ וְרוֹצֶה בִּכְבוֹד עַצְמוֹ; וְהַמִּתְכַּבֵּד בְּקָלוֹן חֲבֵרוֹ, אֵין לוֹ חֵלֶק לָעוֹלָם הַבָּא
בנוסף לכך, פסק הרמב"ם דינים נוספים הנובעים ממצווה זו, בהקשר של מצוות אחרות

.
בפרשנות החסידות

מצוות אהבת ישראל היא אחד היסודות החשובים בתנועת החסידות, משנת החסידות עוסקת רבות במשמעות המצווה ובאופני יישומה. הבעש"ט, מקים תנועת החסידות, הצביע על מהותה של מצוות אהבת ישראל כציווי לאהוב כל יהודי מצד נשמתו, מבלי להתחשב בחסרונותיו ומגרעותיו.
הוגה חסידות חב"ד, רבי שניאור זלמן מליאדי, מסביר בספר התניא (פרק לב) שהציווי לאהוב כל יהודי נובע מהגדרת היסוד העיקרי המאחד את כל היהודים. לדבריו, אף שישנה התחלקות הגופנית בין גופי עם ישראל, אך נשמותיהם מאוחדות במקורן האלוהי, שהוא כ"אב לכולנה". מכך הוא מסיק, שרק אדם שמייחס את החשיבות העיקרית בחייו לנפשו ואילו לגופו מתייחס הוא כטפל, יכול לחוש בכנות אהבה לכל יהודי; אך "העושים גופם עיקר ונפשם טפלה", אינם יכולים לחוש אהבת אמת ליהודי שני.
הוגי החסידות מקשרים את החשיבות הטמונה באהבת ישראל למצוות אהבת השם, שכן, אהבה כוללת אהבת האהובים על האהוב. כיוון שה' אוהב את עם ישראל, עליהם אפוא לאהוב זה את זה. ההנחיה הניתנת כדי להצליח לאהוב כל יהודי, היא באמצעות התבוננות וחשיבה לעומק על מאפיין היסוד של כל יהודי, נשמתו שהיא חלק מהאלוהות. כמו כן מורה החסידות להתבונן גם במעלות אנושיות שונות, תכונות ויכולות מיוחדות, המצויות אצל כל אחד.
בפרשנות החסידות > אהבה כלפי כופרים

ביחס ל"פושעים ומורדי ישראל", עליהם נאמר בגמרא שיש לשונאם, מבואר בספר התניא (פרק לב) ששנאה זו אמורה להיות מופנית רק כלפי היסודות הרעים בנפשם שגרמו להם לחטוא, אך בהתייחס לנשמתם הקדושה יש לרחם עליהם, לאוהבם ולקרבם. כאשר נשאל רבי יוסף יצחק שניאורסון מחב"ד, כיצד מתייחס הוא בחביבות ובקרבה ליהודים מסוימים הנכללים בקטגוריה ההלכתית "מורידין ולא מעלין" (כלומר, מצבם שפל עד שאין לסייע להם להינצל ממוות), השיב לשואל שילמד תחילה את השולחן ערוך כולו, ולאחר מכן יגיע להלכות אלו, הממוקמות בסופו. כלומר, הגדרת יהודי במצב כזה אינה פשוטה כלל.
בפרשנות החסידות > בחסידות חב"ד

אחד ממבצעי הרבי מחב"ד, הוא מבצע אהבת ישראל. בו קרא לאהוב כל יהודי ויהודי מישראל, מבלי התחשב על מעמדו ומצבו הפרטי ביהדות. כמו כן קרא לנקוט פעולות שונות על מנת להעמיק את האהבה ההדדית בין עם ישראל, את סיסמה זו חרתה על דיגלה צעירי אגודת חב"ד שסיסמתם היא: "כל הלב לכל אחד". כמו כן קרא הרבי לכלל חסידיו להימנע מכל עניין של מחלוקת ולא להיכנס לוויכוחים ומריבות עם אף אחד. בנוסף הורה לבתי חב"ד ברחבי תבל, לעזור ליהודים ולשאינם יהודים מתוך אהבה, ועל כן נפתחו בבתי חב"ד רבים, מועדונים לנזקקים, בתי תמחוי, וגמ"חים שונים.
ראו גם

אהבת ישראל בטאיוון
אהבת הזולת
אהבת ה'
הערות שוליים

↑  הרב אליעזר מלמד, הלכה א - ואהבת לרעך כמוך | פרק א - בין אדם לחבירו, באתר פניני הלכה
↑  קיצור שו"ע סימן י"ב ב' וכן בספר הלכות שנה ראשונה - פרשת מקץ הלכה ה'
↑  ויקרא יט, יח
↑  תלמוד ירושלמי, מסכת נדרים ט, ד, וכן ספרא על הפסוק בתורה
↑  תלמוד בבלי, מסכת שבת, דף ל"א, עמוד א'
↑  ספר המצוות מצווה ר"ו
↑  ויקרא יט, יח
↑  "כל הדברים שאתה רוצה שיעשו אותם לך אחרים, עשה אותן אתה לאחיך בתורה ובמצוות" משנה תורה, הלכות אבל, פרק יד, הלכה ב'.
↑  על סמך מצווה זאת הרמב"ם קבע, שיש מצוות עשה מדרבנן לעשות "גמילות חסדים שבגופו, שאין להם שיעור", "לבקר חולים, ולנחם אבילים, ולהוציא המת, ולהכניס הכלה, וללוות האורחים, ולעסוק בכל צורכי הקבורה, לשאת על הכתף, ולילך לפניו, ולספוד, ולחפור, ולקבור; וכן לשמח החתן והכלה, ולסעדם בכל צורכיהם" משנה תורה, הלכות אבל י"ד ה"א.
↑  במקום אחר פוסק הרמב"ם, שמי שיכל לפדות שבוי ולא עשה כן, עבר בין היתר על מצוות 'ואהבת לרעך כמוך' משנה תורה, הלכות מתנות עניים, פרק ח', הלכה י'. וכן בשולחן ערוך יורה דעה, סימן רנ"ב, סעיף ב'.
אד סטופארד

| --- | --- |

 לידה:  16 בספטמבר 1974 (בן 50) לונדון, אנגליה, הממלכה המאוחדת 
 סוגה מועדפת:  קומדיה שייקספירית 
 מדינה:  הממלכה המאוחדת 
 תקופת הפעילות:  מ-1999 
 מקום לימודים:  אוניברסיטת אדינבורו  Caldicott School  האקדמיה למוזיקה ולאמנויות הדרמה של לונדון  בית הספר סטואו 
 מספר צאצאים:  3
 פרופיל ב-IMDb
 
אדמונד "אד" סטופארד (באנגלית: Edmund "Ed" Stoppard; נולד ב-16 בספטמבר 1974) הוא שחקן בריטי.
ביוגרפיה

סטופארד נולד בלונדון, אנגליה. הוא בנם של המחזאי טום סטופארד ושל הרופאה מרים סטופארד (שם נעורים: שטרן). מצד אמו הוא קרוב משפחה של הפוליטיקאית אונה קינג.
גם אביו וגם אמו הם ממשפחות יהודיות. סטופארד למד בבית הספר קלדיקוט, בבית הספר סטאו ובאקדמיה הצבאית המלכותית בסנדהרסט. הוא למד צרפתית באוניברסיטת אדינבורו ואת הכשרתו כשחקן רכש באקדמיה למוזיקה ולאמנויות הדרמה של לונדון (LAMDA).
סטופארד שיחק בסרט "הפסנתרן" בתפקיד הנריק שפילמן. עוד שיחק בתפקיד ראשי בתפקיד תומאס בסרט "Joy Division" ובתפקיד לוטננט אדיס בסרט "נני מקפי והמפץ הגדול".
בתיאטרון הופיע סטופארד בסיור הופעות בשנת 2005 של המחזה "המלט" לצדה של אניטה דובסון. המחזה הועלה גם בתיאטרון "New Ambassadors". הוא השתתף במחזה השייקספירי "הסוחר מוונציה" ובמחזה "השחף" מאת אנטון צ'כוב בפסטיבל התיאטרון של צ'יצ'סטר בשנת 2003. בווסט אנד הופיע סטופארד בעיבוד מ-2007 למחזה "ביבר הזכוכית" שהוצג בתיאטרון אפולו וכן בהפקת הבכורה של המחזה "שנינות" (אנ').
ב-2007 שיחק בתפקיד הראשי בדוקו-דרמה של ה-BBC וגילם את פיוטר איליץ' צ'ייקובסקי בסרט על חייו "Tchaikovsky: Fortune and Tragedy".
ב-2008 חזר סטופארד להופיע על במת התיאטרון והשתתף בהפקה של תיאטרון המפסטד לדרמה "On the Rocks" מאת איימי רוזנתל העוסקת בחיי הסופר דייוויד הרברט לורנס, לצדם של ניק קלדקוט ושארלוט אמרסון. ביוני 2009 הופיע בהפקה מחודשת של המחזה "ארקדיה" פרי עטו של אביו, טום סטופארד. ההצגה הועלתה בווסט אנד וכיכבו לצדו סמנתה בונד וניל פירסון. סטופארד שיחק בתפקיד ולנטיין קוברלי.
עוד השתתף סטופארד בתוכניות של "מאחורי הקלעים" של סרטים כמו "הסוחר הנוכל".
ב-2010 לוהק סטופארד לתפקיד סר האלאם הולנד בסדרת ההמשך לסדרה הוותיקה "על אדונים ומשרתים". עוד באותה שנה הופיע במיני-סדרה "Any Human Heart" של ערוץ 4 עיבוד לספרו עטור השבחים של ויליאם בויד, לצדו של מת'יו מקפדיין.
ב-2012 שיחק סטופארד בתפקיד אדריאן דיום, דיפלומט שווייצרי, בעיבוד הקולנועי לרומן "Belle du Seigneur" מאת הסופר השווייצרי-יהודי אלבר כהן. הסרט יצא לאקרנים בצרפת ב-19 ביוני 2013. במשחק "גולדן איי" עבור מערכת Wii שיחק ודיבב בתפקיד דימיטרי מישקין.
בדוקו-דרמה "המשפט של היטלר" (אנ') גילם סטופארד את דמותו של עורך הדין הנס ליטן, ובסרט "Britain's Greatest Codebreaker" שיחק בדמותו של המתמטיקאי אלן טיורינג.
בראשית 2012 שיחק סטופארד בתפקיד פיטר במחזה "The Leisure Society" מאת פרנסואה ארשמבאלט בהפקה של "טרפלגר סטודיוס".
ב-2012 כיכב סטופארד בסרט הבריטי העצמאי "פאפאדופולוס ובניו" בתפקיד איל הבנקאות רוב. הסרט יצא לאקרנים בבריטניה ב-5 באפריל 2013.
בשנת 2015 גילם את ג'וליאן בויל בדרמה זוכת הפרסים "נעורים" של הבמאי האיטלקי פאולו סורנטינו.
חיים אישיים

סטופארד נשוי לאמי סטופארד ולבני הזוג 3 בנות.